Държавен вестник, бр. 72, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  72
9. декларация, подписана от законния 
представител на партньора, че отговоря на 
изискванията на чл. 12, ал. 4 (представя се 
за заявлението за подпомагане, включващо 
проект за сътрудничество с трети страни);
10. работен проект и/или архитектурно 
заснемане в съответствие със ЗУТ (когато 
в проекта се предвиждат строително-мон­
тажни работи);
11. разрешение за строеж в съответствие 
със ЗУТ (когато в проекта се предвиждат 
строително-монтажни работи).
(3) Когато в проект за сътрудничество 
участва повече от една българска МИГ, се 
подава общо заявление, което е подписано 
от законния представител на всяка МИГ.
Чл. 24. (1) Пакетът от документи се по­
дава в запечатан плик с препоръчана поща, 
по куриер или лично. 
(2) Заявлението за подпомагане и докумен­
тите по чл. 23, ал. 2 се подават в оригинал, 
едно копие на хартиен носител, заверено с 
„вярно с оригинала“ и подпис на законния/
ните представител/и на МИГ, и едно копие 
на електронен носител (компактдиск и др.).
(3) Документите се представят на българ­
ски език. В случаите, когато оригиналният 
документ е изготвен на чужд език, той трябва 
да бъде придружен с превод на български 
език, извършен от заклет преводач, а кога­
то документът е официален по смисъла на 
Гражданския процесуален кодекс – да бъде 
легализиран или с апостил.
(4) Заявлението за подпомагане за про­
екти за транснационално сътрудничество се 
представя и на английски език. 
(5) При разлика в текстовете за валидна 
се приема българскоезичната версия.
Чл. 25. (1) В срок до три месеца от крайния 
срок за получаване на заявленията в МЗХ 
се извършва:
1. проверка за административно съответ­
ствие и за допустимост;
2. оценка на заявлението съгласно крите­
рии, посочени в приложение № 7;
3. оценка на обосноваността на разходите.
(2) Заявленията и приложените документи 
се проверяват за съответствие с изисквани­
ята за административно съответствие и за 
допустимост на дейностите, кандидатите и/
или партньорите и разходите от УО.
(3) Ако се установи липса, непълнота 
или неяснота на представените документи, 
включително копията, УО уведомява пис­
мено кандидата, който в срок до 10 работни 
дни от датата на уведомяването отстранява 
констатираните пропуски чрез представяне 
на съответните документи.
(4) Срокът по ал. 1 спира да тече през 
времето за отстраняване на пропуските в 
представените документи.
(5) Когато кандидатът не отстрани уста­
новените пропуски в срока по ал. 3, както и 
при несъответствие с изискванията за допус­
тимост, УО прави предложение за отхвърляне 
на заявлението.
(6) При установяване на недопустимост на 
отделни разходи и/или част от дейностите 
от заявлението УО прави предложение за 
включване на заявлението в етапа на оцен­
ка, като предлага намаляване на одобрената 
стойност с размера на недопустимите разходи 
и/или дейности.
(7) В случай че установените за недопус­
тими дейности са основни за проекта, УО 
прави предложение за отхвърляне на цялото 
заявление.
Чл. 26. (1) Заявленията, отговарящи на 
условията за административно съответствие 
и допустимост, се оценяват съгласно крите­
риите по приложение № 7. Оценката се из­
вършва от комисия, определена със заповед 
на министъра на земеделието и храните или 
упълномощено от него лице. В комисията 
могат да бъдат включвани външни експерти. 
(2) Комисията по ал. 1 извършва и пре­
ценка за основателността на предложените 
в заявлението разходи.
(3) Предоставяне на финансова помощ за 
всяко заявление за подпомагане се одобрява 
или отказва със заповед на министъра на 
земеделието и храните или упълномощено 
от него лице.
(4) Решението за одобрение или отказ 
се взема въз основа на съответствието на 
заявлението за подпомагане със:
1. целите, дейностите и изискванията, 
определени с тази наредба; 
2. критериите за оценка, посочени в при­
ложение № 7.
(5) При установяване на нарушение в про­
цеса на разглеждане министърът на земеде­
лието и храните може да върне съответните 
заявления за повторна проверка/оценка.
Чл. 27. (1) Кандидатите се уведомяват 
писмено за заповедта по чл. 26, ал. 3 на 
министъра на земеделието и храните или 
упълномощено от него лице.
(2) Управляващият орган на ПРСР уведо­
мява компетентния орган към Европейската 
комисия за условното одобрение на проектите 
за транснационално сътрудничество. 
Чл. 28. (1) В срок до 30 работни дни от 
датата на уведомяването по чл. 27, ал. 1 за 
одобряване на проекта за подготвителна 
техническа помощ, вътрешнотериториално 
сътрудничество или транснационално съ­
трудничество с трети страни кандидатът/
ите следва да подпише/ат договор за пре­
доставяне на безвъзмездна финансова помощ 
с МЗХ и РА.